text: Trods nattefrost: Lunt vejr i weekenden
  28 september 2013 kl. 07.06
  I nat var der frost flere steder.
  Det har været koldt i nat og i morges. Inde i landet har der været frost flere steder.
  Men det er ikke usædvanligt, at det fryser i september.
  - Det er før sket, at vi har fået nattefrost allerede sidst i august. Men det er mest normalt, at det kommer først i oktober, siger vagthavende meteorolog ved DMI Frank Nielsen til ritzau.
  Dagtemperaturen vil i dag og i morgen ligge på mellem 12 og 14 grader.
  - Den kolde nat til lørdag ser ud som en enlig nat, hvor det bliver så koldt. Så man skal ikke være for forskrækket over det, siger Frank Nielsen til ritzau.
  